Рәфкать Гомәров

Рәфкать Гомәров,  Рәфкать (Рифкать) Габделәхәт улы Гомәров (1942 елның 20 гыйнвары, ССРБ, РСФСР, ТАССР, Чирмешән районы, Кара Чишмә — 1996 елның 15 марты, РФ, ТР, Казан) — баянчы, җырлар авторы, «Саз» вокаль ансамбле җитәкчесе (1967 елдан), Татарстанның атказанган мәдәният хезмәткәре.

 Тәрҗемәи хәле 
200px|thumb|right|«Саз» ансамбле
1942 елның 20 гыйнварында ТАССР Чирмешән районы Кара Чишмә авылында туган. Әтисе Әхәт Бөек Ватан сугышында һәлак була. Биш яшендә тулы ятим кала. Әнисенең энесе янында тәрбияләнә. Күршеләреннән тальян гармун табып, үзлегеннән уйнарга өйрәнә.
1956 елда Кара Чишмәгә гастрольгә килгән Әзәл Яһүдинга авыл халкы: «Рәфкатьне укытырга кирәк, ярдәм итсәгез иде», дип мөрәҗәгать итә. Авыл халкы, акча җыеп, Рәфкатьне Казанга укырга озата.

 Казанда 
1956 елда Казан музыка укуханәсендә укый башлый. Баяны булмау сәбәпле, укуханә директоры Ильяс Әүхәдиев Рәфкатьне Мөбарәк Батталовның гобой классына урнаштыра. Ләкин ул анда озак укымый. Матди ягы кысан булу сәбәпле, музыка укуханәсен ташлап, һөнәр укуханәсенә күчә, слесарь-җыючы белгечлеге алып чыга. Һөнәр укуханәсендә укыган елларда, «Спартак» аяк киемнәре берләшмәсенең  М. Горький исемендәге клубына йөреп, үзешчән сәнгатьтә катнаша. Баян буенча дәресләрне Виктор Яковлевтан ала. Тиздән баянда уйнавына һөнәри җырчылар да игътибар итә башлый. Зифа Басыйрова яшь баянчыны Габдулла Тукай исемендәге Татар дәүләт филармониясенә алып килә. 1958 елдан филармониядә (директоры М.Ф. Боголюбов) Әлфия Авзалова бригадасында эшли башлый. Яшьләр бригадасы (җырчылар Әлфия Авзалова, Илһам Шакиров, сүз остасы Рафаэль Галиев, 16 яшьлек яшь баянчы Рәфкать Гомәров) Советлар Берлеге буйлап гастрольләрен башлый.
Совет армиясендә хезмәт итеп, янәдән филармониягә эшкә кайта.

Абсолют ишетү сәләтенә ия була Гармунчылар форумында, Казан музыка укуханәсен (Г.Д. Шароновның баян классы,  1971), Казан дәүләт мәдәният институтының культурология факультетында хор дирижеры бүлеген (1976)  тәмамлый. 
 1959—1962 елларда Габдулла Тукай исемендәге Татар дәүләт филармониясенең халык коллективлары бүлеге аккомпаниаторы.
 1986 елдан Казанның 2нче санлы педагогия укуханәсендә укыта.

 «Саз» вокаль ансамбле 
200px|thumb|right|«Саз» ансамбле
1967 елда «Тасма» сәнәгать берләшмәсенең клубында күп тавышка җырлый торган «Саз» кызлар вокаль ансамбле оештыра. Институтны тәмамлагач, клубта ансамбль белән эшләвен дәвам итә, клуб директоры вазифасын да башкара. Ансамбльгә җырчы кызларны мәктәпләрдән, техник укуханәләрдән җыя.

«Саз» ансамблендә беренче адымнарын ясаган сәнгать осталары: Венера Ганиева, Алмаз Хәмзин, 15 вокаль ансамбльның булачак җитәкчеләре һ. б. 

Гастрольләре: Вьетнам (1959), Кытай (1959), Төньяк Корея (1959), Алмания (1972), Румыния, Болгария, Маҗарстан, Чехословакия  Песни Рифката Гумарова из Черного Ключа слушали и немцы. «Наш Черемшан», 24.12.2013.

 Дискография 
Әлфия Авзалова, Илһам Шакиров белән 9 пластинка-гигант яздыра Каталог советских пластинок.

 Бүләкләре, мактаулы исемнәре 
 Татарстанның атказанган мәдәният хезмәткәре

 Искәрмәләр 

 Әдәбият 
 Татар баянчылары (төзүчеләре Нияз Акмал, Кирам Сатиев). Казан: «Мәгариф», 1996. ISBN 5-7761-0446-7

 Сылтамалар 

  Р.Г. Гомәров Татар дәүләт филармониясе сайтында
И.А. Кыямов "Моңлы "саз" моңлы гомер"

Төркем:Ансамбль җитәкчеләре
Төркем:Казан дәүләт мәдәният һәм сәнгать университетын тәмамлаучылар
Төркем:Казан музыка көллиятен тәмамлаучылар
Төркем:Баянчылар
Төркем:Татарстанның атказанган мәдәният хезмәткәрләре